Shvesiyada dunyodagi eng oyog`i uzun  qiz yashashi ma`lum bo`ldi

Shvesiyalik fitnes-model va bodibilder Iya Ostergen oyog`ining uzunligi bilan ijtimoiy tarmoqlarda mashhur bo`ldi, xabar berdi Tengrinews.kz nashri.
Iya Ostergenning bo`yi 178 santimetr bo`lgan holda, oyoqlarining uzunligi 108 santimetr bo`lib, qizni o`zga sayyoraliklarga o`xshatib qo`ygan. 
34 yoshli model o`zining Instagram sahifasiga muntazam ravishda suratlarini joylashtirib boradi. Hozirda uni 141 nafar odam kuzatadi. Qizning aytishicha, yoshligida juda ozg`in bo`lgan, ustiga-ustak uzun oyoqlari Iyani juda xunuk ko`rsatgan.  
Sport zaldagi tinimsiz mashqlar uni hozirgi holatga keltirgan. U 2014 yilda Shvesiyadagi Torborn nomi bilan mashhur bo`lgan bodibilderga turmushga chiqqan. Iya Shvesiyada o`tkaziladigan moda namoyishlarida ishtirok etib, ming-ming dollarlab pul topadi.